Tyson Gay USA 2007. aasta meistrivõistlustel Indianapolises
**Tyson Gay** (sündinud 9. augustil 1982 Lexingtonis Kentucky osariigis) on USA kergejõustiklane (100 m ja 200 m jooks), kolmekordne maailmameister (2007). 

2004. aastal võitis Gay USA üliõpilaste meistrivõistlustel 100 m jooksu ja oli 200 m jooksus neljas. Samal aastal oli ta USA olümpiamängude katsevõistlustel 200 m jooksus neljas. Tema rahvusvaheline läbimurdeaasta oli 2005, kui ta keskendus põhiliselt 200 m jooksule. Ta saavutas USA meistrivõistlustel teise koha ja oli neljas augustis Helsingi maailmameistrivõistlustel toimunud ajaloolises finaalis, kus neli esimest kohta hõivasid USA sportlased. Samal aastal Monacos toimunud IAAF-i kergejõustiku finaalvõistlustel oli ta 200 m jooksus esimene tulemusega 19,96.

2006. aastal Gay saavutas USA meistrivõistlustel 100 m jooksus teise koha. 11. juunil Lausanne'is Athletissima võistlustel jooksis ta kõigi aegade viienda tulemuse 200 m jooksus 19,70, kuid jäi siiski Xavier Carteri järel teiseks. Ta saavutas häid kohti ka hooaja järgmistel GP-võistlustel. Näiteks Stockholmis toimunud DN Galal tuli ta 100 m jooksus teiseks (9,97) ja Londonis toimunud GP-võistlustel võitis 200 m jooksu ajaga 19,84. Septembris kordas ta eelmise aasta saavutust ja võitis Stuttgardis toimunud 2006. aasta IAAF-i finaalvõistlustel 200 m jooksus isikliku rekordiga 19,68, mis oli kõigi aegade kolmas tulemus. Hiljem samal kuul Gay võitis ka oma riigi koondise koosseisus 100 m jooksus ja oli 4x100 m teatejooksu võidus osaline maailmakarikavõistlustel Ateenas.

Juunis 2007 jooksis Gay 100 m jooksu ajaks 9,76, kuid tuult oli 0,2 m/s enam, kui maailmarekordi kinnitamise reeglid lubavad. Juulis jooksis ta Lausanne'is 200 m jooksu 19,78 külma ja tuulise ilmaga. Ta tõusis USA üheks kindlamaks medalipretendediks 2007. aasta MM-il Ōsakas, sest Justin Gatlin ja John Capel olid saanud dopingu kasutamise pärast võistluskeelu. Ta tuli maailmameistriks ajaga 9,85 sekundit.

Augustis 2009 tuli ta Berliinis maailmameistrivõistluste finaalis Usain Bolti järel teiseks ajaga 9,71 sekundit, mis oli uus USA rekord. Ta uuendas USA rekordit sama aasta 20. septembril, joostes Shanghais uueks tippmargiks 9,69.

2013. aastal andis ta positiivse dopinguproovi.

Saavutused
----------

### Maailmameistrivõistlustel

* 2007 Jaapan Osakas
	+ Kuld **maailmameister** 100 m jooksus **9,85**
	+ Kuld **maailmameister** 200 m jooksus **19,76**
	+ Kuld **maailmameister** 4x100 m teatejooksus **37,78**
* 2009 Saksamaa Berliinis
	+ Hõbe hõbemedal 100 m jooksus **9,71**

### Maailmakarikavõistlustel

* 2006 Kreeka Ateenas

**1. koht** 100 m jooksus **9,88**

### IAAF-i finaalvõistlustel

* 2005 Monaco Monacos

**1. koht** 200 m jooksus **19,96**

* 2006 Saksamaa Stuttgardis

**1. koht** 200 m jooksus **19,68**
  
3. koht 100 m jooksus **9,92**

Välislingid
-----------

* Tyson Gay Rahvusvahelise Kergejõustikuliidu kodulehel Muuda Vikiandmetes
* Tayson Gay USA kergejõustikuliidu kodulehel
* Tyson Gay jooksis kõigi aegade kolmanda tulemuse, 31. mai 2009

| * v
* r
Meeste 100 m jooksu maailmameistrid |
| --- |
| 
1983: Carl Lewis • 1987: Carl Lewis • 1991: Carl Lewis • 1993: Linford Christie • 1995: Donovan Bailey • 1997: Maurice Greene • 1999: Maurice Greene • 2001: Maurice Greene • 2003: Kim Collins • 2005: Justin Gatlin • 2007: Tyson Gay • 2009: Usain Bolt • 2011: Yohan Blake • 2013: Usain Bolt • 2015: Usain Bolt • 2017: Justin Gatlin • 2019: Christian Coleman • 2022: Fred Kerley |

| * v
* r
Meeste 200 m jooksu maailmameistrid |
| --- |
| 
1983: Calvin Smith • 1987: Calvin Smith • 1991: Michael Johnson • 1993: Frankie Fredericks • 1995: Michael Johnson • 1997: Ato Boldon • 1999: Maurice Greene • 2001: Konstantínos Kentéris • 2003: John Capel • 2005: Justin Gatlin • 2007: Tyson Gay • 2009: Usain Bolt • 2011: Usain Bolt • 2013: Usain Bolt • 2015: Usain Bolt • 2017: Ramil Guliyev • 2019: Noah Lyles • 2022: Noah Lyles |